CELEX: 32021D0596
Language: lt
Date: 2021-04-08 00:00:00
Title: Komisijos įgyvendinimo sprendimas (ES) 2021/596 2021 m. balandžio 8 d. kuriuo dėl pripažinimo, kad Kroatijos galvijų bandose bruceliozės oficialiai nenustatyta, iš dalies keičiamas Sprendimo 2003/467/EB II priedas (pranešta dokumentu Nr. C(2021) 2260) (Tekstas svarbus EEE)

2021 4 14   
               
               
                  LT
               
               
                  Europos Sąjungos oficialusis leidinys
               
               
                  L 128/1
               
            
         KOMISIJOS ĮGYVENDINIMO SPRENDIMAS (ES) 2021/596
         2021 m. balandžio 8 d.
         kuriuo dėl pripažinimo, kad Kroatijos galvijų bandose bruceliozės oficialiai nenustatyta, iš dalies keičiamas Sprendimo 2003/467/EB II priedas
         
            
               (pranešta dokumentu Nr. C(2021) 2260)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo II dalies 7 punktą,
         kadangi:
         
                     (1)
                  
                  
                     Direktyva 64/432/EEB taikoma Sąjungos vidaus prekybai galvijais. Joje nustatytos sąlygos, pagal kurias gali būti pripažinta, kad valstybės narės arba jos regionų galvijų bandose bruceliozės oficialiai nenustatyta;
                  
               
                     (2)
                  
                  
                     Komisijos sprendimo 2003/467/EB (2) 2 straipsnio 1 dalyje nustatyta, kad valstybių narių, išvardytų jo II priedo 1 skyriuje, galvijų bandose bruceliozės oficialiai nenustatyta;
                  
               
                     (3)
                  
                  
                     Kroatija pateikė Komisijai dokumentus, kuriais įrodoma, kad visa tos valstybės narės teritorija atitinka Direktyvoje 64/432/EEB nustatytas sąlygas, pagal kurias gali būti pripažinta, kad šios valstybės narės galvijų bandose bruceliozės oficialiai nenustatyta;
                  
               
                     (4)
                  
                  
                     įvertinus tuos patvirtinamuosius dokumentus, reikėtų pripažinti, kad Kroatijos galvijų bandose bruceliozės oficialiai nenustatyta, ir ją reikėtų tinkamai įtraukti į Sprendimo 2003/467/EB II priedo 1 skyrių;
                  
               
                     (5)
                  
                  
                     todėl Sprendimo 2003/467/EB II priedas turėtų būti atitinkamai iš dalies pakeistas;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2003/467/EB II priedas iš dalies keičiamas taip, kaip nurodyta šio sprendimo priede.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. balandžio 8 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL 121, 1964 7 29, p. 1977/64.
         
            (2)  2003 m. birželio 23 d. Komisijos sprendimas 2003/467/EB, nustatantis tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (OL L 156, 2003 6 25, p. 74).
      
      
         
            PRIEDAS
            Sprendimo 2003/467/EB II priedo 1 skyriuje po Prancūzijai skirto įrašo įterpiamas šis Kroatijai skirtas įrašas:
            
               
                           „HR
                        
                        
                           Kroatija“